Ålmannevegen Haukeligrend ¿ Fjellheim (6 km) ¿Slepa starter ved gården Utgard i Haukeligrend, den går opp Hovsdalen, til Sylvroi og videre til Rafdalsmoen. Herfra går den videre til Fjellheim og Botn skysstasjon. Slepa er synlig som en enkel sti.¿
Merk: Lokaliteten er oppdatert etter befaring og innmåling av delstrekning 10.10.2014 ved Telemark fylkeskommune. Se enkeltminner for ytterligere beskrivelse. Ålmannvegen er en del av de gamle såkalte Nordmannslepene. Dette var ferdselsårer for folk og fe med røtter tilbake i førreformatorisk tid. Nordmannslepene var, og fremstår i dag der de ennå er bevart, som smale tråkk og stier. Disse stiene går gjerne i flere parallelle løp på deler av strekningene. Ettersom det også i dag ferdes både turfolk og husdyr på fjellbeite i området er det vanskelig å avgjøre med sikkerhet hva som skal tolkes å være videre bruk av Ålmannvegen og hva som er helt nye stier og tråkk. Blant annet av denne grunn er Ålmannvegen i stor grad unøyaktig kartfestet. Disse ferdselsårene er til dels lite konkretisert slik de per i dag er registrert i Askeladden.